cyanic-selkie/wikianc huggingface dataset:
BioSteel All-American Game
BioSteel All-American Game on vuosittain USA Hockeyn järjestämä tähdistöottelu, johon osallistuu potentiaaliset mahdollisimman pienellä numerolla seuraavana kesänä NHL:ään varattavat yhdysvaltalaispelaajat. Tapahtuma on järjestetty vuodesta 2012 ja siihen osallistuvat pelaajat pelaavat useimmiten USHL-junioriliigassa, NCAA:n yliopistosarjoissa tai Kanadan junioriliigoissa CHL:ssä, joka järjestää myös oman tähdistöottelunsa varausikäisille pelaajille.
Suonsalmi
Vanha meijeri
Suonsalmen vanha meijeri on tiilirakenteinen, vuosina 1904-1916 meijerinä ja myllynä toiminut rakennus Suonsalmen kanavan puolella. Se lukeutuu harvoihin Etelä-Savossa säilyneisiin meijerirakennuksiin. Meijeritoiminnan päätyttyä rakennusta käytettiin kansakouluna 1950-luvun lopulle saakka. Nykyään yksityiskäytössä oleva vanha meijeri on maakunnallisesti merkittävä rakennuskulttuurin kohde rakennushistoriallisten, historiallisten ja maisemallisten arvojensa vuoksi.
857 Naval Air Squadron
857 Naval Air Squadron (857 NAS) oli Britannian Kuninkaallisen laivaston ilmavoimien lentolaivue, joka perustettiin huhtikuussa 1944 ja se lakkautettiin 1945. Uudelleen laivue perustettiin helikopterilaivueena joulukuussa 2006 ja se on edelleen palveluksessa.
Palvelus
Laivueen henkilöstö koottiin 23. helmikuuta 1944 Townhill Campiin, josta heidät kuljetettiin Yhdysvaltoihin. Laivue perustettiin 1. huhtikuuta 1944 Squantumin lentotukikohdassa Yhdysvalloissa torpedotiedustelulaivueena kalustonaan kaksitoista Grumman Avenger II -konetta. Laivue siirrettiin kesäkuussa HMS Rajahille, joka kuljetti sen Belfastiin. Maihin siirretyn laivueen konevahvuus nostettiin 21:een. Machrihanishissa järjestetyn sukellusveneentorjuntakurssin jälkeen laivue siirrettiin takaisin HMS Rajahille kuljetettavaksi Ceylonille.
Moottoripyöräilyn Ranskan Grand Prix
Moottoripyöräilyn Ranskan Grand Prix on vuosittain järjestettävä ratamoottoripyöräilyn MM-sarjan osakilpailu. Kilpailu järjestettiin ensimmäistä kertaa vuonna 1920, vuosia ennen MM-sarjaa.
S/S Salama (siipiratasalus)
Siipirataslaiva Salama oli Porin ja Reposaaren välisessä matkustajaliikenteessä vuosina 1857–1885. Laiva kuljetti matkustajien lisäksi myös rahtia hinaamissaan jokiproomuissa. Laivassa oli myös ravintola matkustajia varten. Ennen Salamaa Reposaareen oli liikennöinyt jokihinaaja Sovinto, mutta se oli jouduttu luovuttamaan Krimin sodan aikana englantilaiselle laivasto-osastolle.
Kivennavan seurakunta
Kivennavan evankelis-luterilainen seurakunta oli perustettu kirjallisten lähteiden perusteella viimeistään 1445 roomalais-katolisella kaudella Muolaan seurakunnasta Uudenkirkon seurakunnan tapaan ennen Ruotsin kuningaskunnan uskonpuhdistusta. Hallinnollisesti Moskovan välirauhassa 1944 Neuvostoliitolle siirtyneen Kivennavan kunnan alueella toiminut Kivennavan seurakunta lakkautettiin 1949. Seurakunnan lopettamistilaisuus pidettiin 11. joulukuuta 1949, ja tilaisuutta varten kirjoitti Ilmari Pimiä runon Ei ole meillä enää Kivennapaa.
Mark Zoller
Mark A. Zoller (s. 5. maaliskuuta 1985, Meadowbrook) on yhdysvaltalainen koripalloilija, joka edusti kaudella 2008–2009 Korisliigassa pelaavia UU-Korihaita. Zoller on pituudeltaan 200 cm.
Ura
Zoller pelasi Pennsylvanian yliopistossa koripalloa, jossa hänen joukkuetoverinaan toimi muun muassa Ibrahim Jaaber. Viimeisenä yliopistovuotenaan hän oli konferenssinsa paras pistemies tehtyään 18,2 pistettä ottelua kohden. Hän pääsi myös harjoittelemaan Philadelphia 76ersin harjoitusrinkiin, mutta ei koskaan päässyt NBA:han. Ensimmäisen ammattilaiskautensa Zoller pelasi LEB Plata-sarjassa pelanneen CB Plasencian paidassa. Yhden kauden jälkeen Espanjassa hän siirtyi Suomeen Korihaiden miehistöön.
Burkhard Gantenbein
Burkhard Gantenbein (14. heinäkuuta 1912 – 27. elokuuta 2007) oli sveitsiläinen käsipalloilija. Hän kilpaili vuoden 1936 kesäolympialaisissa Berliinissä ja kuului siellä pronssia saaneeseen joukkueeseen.
Miikka Wallin
Miikka Wallin (s. 1987 ) on suomalainen näyttelijä ja tanssija, joka on tullut tutuksi MTV3-kanavan päivittäissarjasta Salatut elämät, jossa hänen esittämänsä hahmo Pietari Haukkala oli mukana vuosina 2016–2019. Samainen hahmo on esiintynyt myös Rantabaari-sarjassa kahden tuotantokauden ajan 2019–2020. Hän on näytellyt myös muun muassa Lahden kaupunginteatterissa, Tampereen Teatterissa sekä Tampereen Työväen Teatterissa. Wallin on työskennellyt myös tanssijana.
Shikoku (elokuva)
Näyttelijät
Lähde:
Jouko Purontakanen
Jouko Purontakanen (s. 9. maaliskuuta 1948 ) on suomalainen urheiluvaikuttaja ja Suomen olympiakomitean pääsihteeri. Aikaisemmin Purontakanen on toiminut SVUL:ssa, Suomen Suunnistusliitossa sekä Suomen Urheiluliitossa. Lisäksi hän on ollut Suomessa järjestettyjen yleisurheilun EM-kisojen ja jääkiekon MM-kisojen pääsihteerinä. Purontakanen on toiminut myös Opiskelijoiden liikuntaliiton varapuheenjohtajana.
Karl Gustav Baggovut
Suomen sodan vuosi 1808
Kenraalimajuri Ernst von Vegesack suoritti maihinnousun Ala-Lemuun 2 800 miehen voimalla. Karl Baggovut vastasi venäläisistä sotilasosastoista Turun seudulla, ja hänelle oli annettu 5. divisioonan komentajuus 18. kesäkuuta 1808 ( 6.6.1808 ). 18 tuntia kestäneessä Lemun taistelussa 19.–20. kesäkuuta 1808 ( 7.–8.6.1808 ) Baggovut johti henkilökohtaisesti omaa taisteluryhmäänsä, ja von Vegesackin maihinnousujoukot joutuivat perääntymään laivoihin ja palaamaan Ruotsiin.
Ylennykset
4. huhtikuuta 1779 (24.03.1779) Подпоручик (Podporutšnik) vastaa vänrikkiä 1782 Kapteeni 24. joulukuuta 1761 (13.12.1792) Премьер-майор Ylimajuri lokakuu 1794 Everstiluutnantti 14. helmikuuta 1798 (3.02.1798) Eversti 9. helmikuuta 1799 (29.01.1799) Kenraalimajuri 24. joulukuuta 1807 (12.12.1807) Kenraaliluutnantti
Pavel Bermondt-Avalov
Pavel Rafalovitš Bermon(d)t-Avalov (ven. Павел Рафалович Бермон(д)т-Авалов, 4. maaliskuuta 1877 – 27. tammikuuta 1974) oli georgialais-venäläinen Ussurin kasakka ja sotaherra, joka otti osaa ensimmäiseen maailmansotaan ja useisiin Venäjän lokakuun vallankumousta seuranneisiin sotiin, kuten Venäjän sisällissotaan ja Baltiassa tapahtuneisiin Viron, Latvian- ja Liettuan itsenäisyyssotiin.
Nuoruus
Bermondt-Avalov syntyi Tbilisissaä, nykyisen Georgian pääkaupungissa. Hän sai toisen sukunimensä adoptioisänsä, Georgian prinssi Mikhail Avalishvilin mukaan. Bermondt-Avalov sai musikaalisen kasvatuksen, ja hänestä toimikin nuoruudessaan transbaikalilaisten kasakoiden musikaalisena johtajana. Myöhemmin vuonna 1906 hän aloitti sotilasuran Ussurin kasakoissa nousten kapteeniksi vuonna 1914.
Felsinen
Felsisten kivien luokittelu
Toisinaan felsinen vulkaaninen kivi voi sisältää mafisten mineraalien hajarakeita (eli fenokrystejä), tavallisesti sarvivälkettä, pyrokseeniä tai maasälpää, ja ne tarvittaessa nimetään niiden hajaraemineraalien mukaan, esimerkiksi ”sarvivälkettä sisältävä felsiitti”.
Viljakkalan vaakuna
Vaakunan selitys on ”kultakentässä palkeittain asetettu puna-sinikatkoinen, loivasti kaksikaarteinen sarvi, jonka keski- ja päätehelat sekä vitjat ovat hopeaa; sarven alapuolella punainen kupari-kultamerkki.” Vaakunan on suunnitellut Gustaf von Numers, ja Viljakkalan kunnanvaltuusto hyväksyi sen kokouksessaan 21. tammikuuta 1950. Sisäasiainministeriö vahvisti vaakunan käyttöön 3. huhtikuuta samana vuonna.
Al Imran
Muuta
Imran, on Mooseksen (Musa) ja Aaronin (Harun) isä, josta on puhuttu myös juutalais-kristillisessä traditiossa. Kappale ilmestyi Medinassa ja on joko toinen tai kolmas medinalainen ilmestys. Melkein kaikki siitä kuuluu hijran kolmanteen vuoteen, paitsi mahdollisesti säe 61, jossa mainitaan mubahala ja saattaa siksi olla ilmestynyt vierailulla Najranin kristitylle valtuustolle, joka tapahtui hijran kymmenentenä vuonna.
Suurassa on kaksi suurta viestiä, joista molemmista keskustellaan yhdessä kahdesta osiosta. Ensimmäinen osio, 3:1–120, ohjaa kuinka vastustaa viettelystä ja siveettömyyttä, esimerkkeinä: 3, 14, 84 and 120. Toinen osio, säkeet 3:121–200, ohjaa kuinka vastustaa sisäistä siveettömyyttä, esimerkkinä: 103.
Salamancan yliopisto
Historia
Salamancassa tiedetään olleen katedraalikoulu jo vuonna 1130. Léonin kuningas Alfonso IX perusti yliopiston studium generalena vuonna 1218. Aluksi se tunnettiin nimellä scholas Salamanticae. Alfonso X:n kuninkaallinen julistus vuodelta 1254 vahvisti yliopiston säännöt ja rahoituksen, ja paavi Aleksanteri IV:n bulla vuodelta 1255 takasi yliopiston tutkintojen yleispätevyyden.
Arne Treholt
Tausta
Treholt syntyi työväenpuolue-taustaiseen perheeseen entisessä Brandbun kunnassa (nyk. Granin kunnan alueella) Opplandissa. Hänen isänsä Thorstein Treholt oli kansanedustaja ja maatalousministeri. Treholt opiskeli pääosin Oslossa, jossa hän osallistui aktiivisesti nuoriso- ja opiskelijapolitiikkaan.
Martin Gélinas
Martin Gélinas (s. 5. kesäkuuta 1970 Shawinigan, Quebec, Kanada) on entinen ammattilaisjääkiekkoilija, joka pelasi pääasiallisesti hyökkääjänä. Hän painaa 88 kiloa ja on 180 senttimetriä pitkä.
Oulun urheilutalo
Oulun urheilutalo (myös Pyrinnön urheilutalo) oli Oulun kaupungin omistama ja ylläpitämä liikuntahalli Oulun Hollihaan kaupunginosassa lähellä Torinrantaa. Urheilutalo valmistui keväällä 1962.
Ouluhallin laajennuksen valmistuttua urheilutalo suljettiin toukokuussa 2021, ja rakennus purettiin 2023.
Moran kunta
Historia
Moralla on pitkä ja tapahtumarikas historia, millä on ollut iso vaikutus sekä Taalainmaan että Ruotsin kehitykselle. Aluetta kutsutaan joskus Ruotsin sydämeksi, koska sieltä lähti liikkeelle Kustaa Vaasan johtama ruotsalaisten kapina Tanskaa vastaan vuonna 1521. Kapina johti lopulta tanskalaisten karkottamiseen ja Ruotsin itsenäistymiseen.
Entiset pientaajamat
Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:
Rannalla (Alvar Cawén)
Matissella ja Derainilla oli vuosina 1905–1906 samantyylisiä dekoratiivisia pyrkimyksiä heidän maalatessaan Välimeren rannalla Etelä-Ranskassa. Aihepiiri on sinänsä jo Homerokselta tuttua kulta-ajan yltäkylläisyyden kuvausta.
In the Shadows
Musiikkivideot
”Roistoversiossa” (Bandit version) yhtye esiintyy lavalla ja juonena näytetään jäsenien ryöstävän ja myöhemmin ajamassa autoa kasvot lähes kokonaan peittäviin päähineihin sonnustautuneina. Video kuvattiin Helsingissä lähinnä Pahojen poikien soundtrackia varten ja sen ohjasi Finn Andersson.
Proteaasi
Luokittelu katalyyttisen mekanismin perusteella
Proteaasit luokitellaan niiden katalyyttisen mekanismin perusteella seitsemään ryhmään: Lisäksi on löydetty proteaaseja, jotka käyttävät useampaa kuin yhtä yllä luetelluista mekanismeista.
Beringia
Maayhteys Itä-Aasian ja Pohjois-Amerikan välillä katkesi holoseenikauden alussa noin 12 900 kalenterivuotta sitten meren pinnan tason ollessa 48 metriä nykyisen alapuolella. Beringian metsittyminen jatkui tämän jälkeenkin.
Paavo Westerberg
Käsikirjoittajana ja ohjaajana Westerberg aloitti vuonna 1996. Hän on toiminut käsikirjoittajana muun muassa elokuvissa Paha maa ja Valkoinen kaupunki, joista molemmista hän sai Jussi-palkinnon. Westerberg oli myös päävastuussa palkitun Irtiottoja-televisiosarjan käsikirjoituksesta. Westerberg on kirjoittanut ja ohjannut televisiodraaman Jälkilämpö, joka oli Prix- Italia -ehdokkaana. Viulisti (2018) oli Westerbergin ensimmäinen pitkän elokuvan ohjaustyö. Viulisti valittiin yli 20:lle eri kansainväliselle elokuvafestivaalille, ja se teki kansainvälisen avauksensa Göteborgin elokuvajuhlien pääkilpasarjassa. Viulisti voitti Grand Prix -palkinnon ja kriitikkojen palkinnon Varnan kansainvälisillä elokuvajuhlilla vuonna 2019.
Lassad Nouioui
Deportivo La Coruña
Kausi 2011–2012 oli menestyksekäs Lassadin ja Deportivon kannalta. Hän onnistui tekemään kauden kaksi ensimmäistä maaliaan FC Barcelona B:tä vastaan. Sittemmin Lassad pelasi seitsemän ottelua tekemättä maaliakaan, kunnes teki kauden kolmannen maalinsa kotiottelussa Gironaa vastaan. Sittemmin hän teki viisi maalia seitsemässä ottelussa. Loppukaudesta Lassad teki vielä kaksi maalia vierasottelussa Xereziä vastaan 20. toukokuuta 2012. Lassad teki kauden aikana yhteensä 14 maalia pelaamissaan 32 sarjaotteluissa, sijoittuen kuudenneksi Segunda Divisionin maalintekijä tilastoissa. Kauden päätteeksi Lassad juhli Deportivon kanssa Segunda Divisionin mestaruutta.
Jari-Matti Latvala
Kaudeksi 2008 Latvala pääsi Fordin tehdastiimin kuljettajaksi, ja kaudella 2010 hän saavutti MM-hopeaa. Kaudella 2012 hän voitti rallin MM-historian ensimmäisen aika-ajon, ja seuraavaksi kaudeksi hän siirtyi Fordilta Volkswagenille Sébastien Ogierin tallikaveriksi. Volkswagenin vetäydyttyä sarjasta kauden 2016 jälkeen Latvala siirtyi Toyotalle kausiksi 2017–2019. Kaudelle 2020 Latvala ei enää saanut vakituista tallipaikkaa Tommi Mäkisen johtamasta Toyotan rallitallista.
Vuoden 2020 joulukuussa Toyota ilmoitti palkanneensa Latvalan Tommi Mäkisen seuraajaksi tallin päällikkönä. Mäkinen siirtyi muihin tehtäviin Toyotalla.
Nousu rallin MM-sarjaan
Latvala sai parhaan mahdollisen ensikosketuksen WRC-autoon vuoden 2003 alussa osallistumalla isänsä omistamalla Toyota Corolla WRC:llä Viron Talviralliin ja voittamalla rallin liki kahden minuutin erolla. Hän osallistui kauden aikana neljään MM-ralliin M-Sportin Ford Focus -WRC-autolla tullen kaikissa niissä maaliin.
Kaudella 2004 Latvala ajoi Junioreiden MM-sarjaa. Vuoden 2005 hän kiersi MM-sarjaa yksityistallien autoilla sekä N-ryhmän autoilla. Vuodeksi 2006 Latvala sai käyttöönsä N-ryhmän Tommi Mäkinen Racing -tallin valmistaman Subarun, mutta osallistui ralleihin myös WRC-autoilla, muun muassa Corolla WRC:llä: Tunturirallissa tuli kaksi pohja-aikaa flunssassa ja keskeytys ulosajon vuoksi. Suomen MM-rallissa Latvala sai Corolla WRC:llä hyviä aikoja kymmenen parhaan joukossa, kunnes rengasvaurion ja siitä seuranneen rengaspalon seurauksena toiveet pistesijoista täytyi unohtaa. Vuonna 2006 Latvala oli myös mukana Rallin SM-sarjassa Corolla WRC -autolla ja voitti silti hopeaa osallistumatta kaikkiin osakilpailuihin. Vuosina 2009 ja 2010 Latvala kilpaili myös Lahti Historic Rallyssa Ford Escort BDA:lla ja voitti molemmat kisat.
Meet the Press
Meet the Press on yhdysvaltalainen NBC:n lähettämä viikoittainen uutis- ja ajankohtaisohjelma. Se on Yhdysvaltojen pitkäikäisin televisio-ohjelma, ja sen ensimmäinen lähetys tapahtui 6. marraskuuta 1947.
Valladolidin yliopisto
thumb|Yliopiston rakennuksia Valladolidin yliopisto (, myös UVa) on keskiajalla perustettu julkinen yliopisto Espanjassa. Yliopistolla on kampuksia Valladolidin lisäksi Segoviassa, Palenciassa ja Soriassa. Opiskelijoita on 31 780.
Mekaaninen energia
Lausekkeita
Kun kappale, jonka massa on m, liikkuu nopeudella v, sen etenemisliikkeen liike-energia on Pyörivässä liikkeessä olevan kappaleen pyörimiseen liittyvä liike-energia lasketaan vastaavasti sen hitausmomentin J ja kulmanopeuden \omega avulla:
Hagfors
Historiaa
Vuonna 1903 silloiseen Norra Rådan maalaiskuntaan perustettiin Hagforsin taajaväkinen yhdyskunta. Vuonna 1950 taajaväkinen yhdyskunta erotettiin Hagforsin kaupungiksi. Tämän jälkeen Ruotsiin on perustettu vain kaksi muuta kaupunkia: Säffle ja Oxelösund, joiden jälkeen uusien kaupunkien perustaminen lopetettiin. Vuoden 1971 kuntauudistuksessa kaupunki muutettiin Hagforsin kunnaksi ilman rajamuutoksia Ruotsin siirtyessä yhtenäiseen kuntamuotoon. Vuodesta 1974 Hagforsin entisen kaupungin alue on ollut osa huomattavasti laajempaa Hagforsin kuntaa, johon kuuluu myös kolme entistä maalaiskuntaa.
Nathan Safir
Nathan Safir (1912/1913 New Haven, Connecticut, Yhdysvallat – 7. syyskuuta 1996 San Antonio, Texas) oli espanjankielisten radiolähetysten uranuurtaja Yhdysvalloissa. Hän johti sanantoniolaista KCOR-AM radioasemaa vuodesta 1953 vuoteen 1990, jolloin hän jäi eläkkeelle.
Japaninaprikoosi
Japaninaprikoosin kukka on Taiwanin kansalliskukka.
Sheerness
Sheerness alkoi kehittyä, kun Medwayjoen suulle rakennettiin 1500-luvulla linnoitus laivastohyökkäyksien varalta. Kaupungissa toimi myöhemmin kuninkaallinen laivatelakka. Kun Sheernessiin valmistui 1800-luvulla laivalaituri ja rantapromenadi, se alkoi kiinnostaa rantalomakohteena. Teollisuus säilytti silti yhä tärkeän asemansa, etenkin vuoteen 1960 saakka, jolloin laivaston telakka suljettiin. Kaupunki on yhä maan tärkeimpiä autojen tuontisatamia.
Oxelösund
thumb|250px|right|Ilmakuvaa [[Oxelösundin satamasta.]]
Termessos
Luonto
Samalla paikalla sijaitsee myös Termessoksen kansallispuisto.
Tepuiaranen
Tepuiaranen (Nannopsittaca panychlora) on eteläamerikkalainen papukaija. Sen elinympäristö käsittää Venezuelan, Etelä-Guyanan ja Pohjois-Brasilian. Lajin holotyypin kuvailivat Osbert Salvin ja Frederick DuCane Godman Mount Roraimalta Guyanasta 1883.
Sami Elopuro
Elopuro voitti joukkuekilpailun MM-pronssia vuonna 1991. Joukkueessa pelasivat Elopuron lisäksi Ville Mäkisarka, Pentti Pekkanen ja Marko Pulli. Euroopan-mestaruuskilpailuista Elopurolla on joukkuehopeaa vuosilta 1991, 1992 ja 1995 sekä joukkuepronssia vuosilta 1986–1990 ja 1996. Hän pelasi 91 maaottelua vuosina 1984–1996 ja voitti kahdeksan Suomen-mestaruutta vuosina 1987–1993 ja 1995.
Lamborghini
Historia
Ferruccio Lamborghini oli intohimoinen urheiluautojen harrastaja. Hän omisti muun muassa Ferrarin mutta ei ollut siihen täysin tyytyväinen. Eräänä päivänä hän valitti autostaan itse Enzo Ferrarille. Ferrari vastasi hänelle, ettei vika ollut autossa vaan ajajassa, ja huomautti, että Lamborghini oli pelkkä traktorintekijä, joka ei ymmärrä mitään insinööritaidoista. Seurauksena Lamborghini päätti voittaa Ferrarin tämän omalla kentällä.
Tuotannossa olevat tai tuotantoon tulevat mallit
Lähde: ! Malli ! Tuotannon aloitus !Moottori !Tilavuus (kuutiosenttimetriä) !Hevosvoimia
Samuel Kahanamoku
Samuel Alapai Kahanamoku (4. marraskuuta 1902 Honolulu, Havaiji – 26. huhtikuuta 1966 Honolulu, Havaiji) oli yhdysvaltalainen uimari. Hän kilpaili vuoden 1924 kesäolympialaisissa Pariisissa ja sai pronssia sadan metrin vapaauinnissa. Häntä paremmin sijoittuivat hänen veljensä Duke Kahanamoku sekä Johnny Weissmuller.
Tikkurilan Teatteri
Perustaminen
Tikkurilan Teatteri sai alkunsa vuonna 1945, kun päätettiin perustaa Tikkurilan työväen näyttämö.
1990-luku
Vuonna 1995 Teatteria ja tanssia yhdistävä produktio Ruoska valmistui Ari Nummisen ohjauksessa ja vieraili mm. Mikkelissä ja Oslossa.
2000-luku
Vuonna 2008 Anu Myllyniemen ohjaama Tikkurilan Teatteri- ja Sirkuskoulun näytelmä Anne Frankin Unet vieraili KUULAS -festivaalilla Kuusankoskella. Seuraavana vuonna teatterikoulun oppilaan Aino Järvi-Eskolan monologiesitys Kenenkään tytär valittiin Työväen näyttämöiden liiton Murros -nuorten teatterifestivaalille Tampereelle.
Surmanajo
Surmanajo nykypäivänä
Nykyään aktiivisia surmanajoryhmiä toimii Suomessa vain yksi. Cageriders on Sasja Laajoen ja Jarno Karannon muodostama stunt-ryhmä ja heillä on käytössään maailman suurin liikuteltava surmanajopallo, jonka halkaisija on kuusi metriä. Cageriders on toiminut vuodesta 2011 lähtien. Pasi Heikkilä ajoi Sasja Laajoen kanssa vuosina 2011-2017 ja vuonna 2018 Jarno Karanto tuli Heikkilän tilalle stunt-duon toiseksi ajajaksi.
Salemin kunta
Väestönkehitys
Vuoden 2011 lopussa kunnan väestö jakautui eri ikäryhmiin seuraavasti:
Heprealainen kirjaimisto
Heprean translitterointi
Heprealaisen kirjaimiston translitteraatio suomen kieleen on kuvattu standardissa SFS 5824 (1. painos 1998). Englannin kielessä käytetään standardia ISO 259 (1984).
Panssaridivisioona Hermann Göring
'''Laskuvarjojoukkojen 1. panssaridivisioona Hermann Göring''' oli Saksan ilmavoimiin kuulunut toisen maailmansodan aikainen sotilasyksikkö. Divisioonan loi ilmavoimien komentaja Hermann Göring, joka kasvatti sen alkuperäisestä poliisipataljoonasta laskuvarjojoukkojen panssaridivisioonaksi. Sodan aikana yksikkö osallistui taisteluihin Pohjois-Afrikassa, Italiassa ja itärintamalla.
Barbarossa
Saksa hyökkäsi Neuvostoliittoon 22. kesäkuuta 1941 ja rykmentti oli mukana osana 11. panssaridivisioonaa, joka eteni Etelä-Puolan halki Ukrainaan. Vuoden lopulla jonkin verran tappioita kärsineenä se siirrettiin lepoa ja täydennyksiä varten Berliiniin, lukuun ottamatta kivääripataljoona ”Hermann Göringiä”, joka oli mukana rintamalla toukokuuhun 1942 saakka.
Perversions of Satan
Perversions of Satan on suomalaisen black metal -yhtyeen Anal Blasphemyn kolmas studioalbumi. Se julkaistiin vuonna 2012 levymerkillä Hammer of Hate.
Vihreä tee
pienoiskuva| Japanilaisen [[sencha-teen lehtiä.]] pienoiskuva|Kupillinen laadukasta senchaa. pienoiskuva|Laadukasta kiinalaista vihreää [[Xinyang maojian|Maojian-teetä.]]
Valmiiksi pullotetun vihreän teen myynti on kasvanut merkittävästi 1990- ja 2000-luvuilla. Esimerkiksi Japanissa sen osuus on ollut vihreän teen myynnistä yli 20 prosenttia 2010-luvulla. Yhdysvaltain teeyhdistys puolestaan arvioi, että 2013 noin 85 prosenttia maassa kulutetusta teestä juotiin jääteenä. Usein virvoitusjuomana myydyssä pullotetussa teessä (jäätee) on runsaasti sokeria.
24Kitchen
Suomessa tehdyissä ohjelmissa kokkaavat Sara La Fountain, Kalle Kiukainen, Sara Chafak, Teemu Laurell ja Santeri Hämäläinen.
Herman Grönbärj
Grönbärj opiskeli Suomen Taideyhdistyksen piirustuskoulussa 1892-95 sekä Helsingin yliopiston piirustussalissa 1899–1900.
Vesistömalli
Aluesadanta
Aluesadannan laskennassa täytyy ensin korjata sadehavaintoihin liittyvät virheet. Näitä ovat haihdunta-, tartunta- ja tuulivirhe. Korjatuista havainnoista interpoloidaan aluesadannat vesistömallin osa-alueille tai hiloille. Lisäksi mallissa voidaan huomioida esimerkiksi maaston piirteiden vaikutuksia esimerkiksi orografisiin sateisiin.
Pohjavesi
Maan pintakerroksesta suotautunut vesi täydentää pohjavesivarastoa. Pohjavesi käyttäytyy Darcyn lain mukaisesti ja virtaa pohjavesivaluntana peruskallion topografian mukaisesti jokiin tai järviin. Yleensä pohjavesialueiden maaperästä ja sen paksuudesta ei ole koko vesistöalueen kattavia riittäviä tietoja, joten Darcyn lain sijaan pohjavesivalunnan laskentaa joudutaan malleissa parametrisoimaan pohjavesivaraston koosta riippuvalla kaavan avulla.
Joet
Monimutkaisemmissa kaksi- tai kolmiulotteisissa hydrodynaamisissa malleissa joen aiheuttama viive riippuu uoman poikkileikkauksesta. Tällaisilla malleilla voidaan esimerkiksi arvioida veden leviämistä tulva-alueille ja sedimenttien kulkeutumista virtauksen mukana.
Jonathan W. Steed
Jonathan W. Steed (s. 1969 Lontoo) on brittiläinen kemisti ja professori. Hän toimii epäorgaanisen kemian professorina Durhamin yliopistossa. Steedin erikoisala on supramolekulaarinen kemia. Hän on kirjoittanut useita alan perusteoksia.
Diego Gutiérrez
Seurajoukkueura
Gutiérrezin ura lähti uuteen nousuun, kun laajennusjoukkue Chicago Fire varasi hänet vuoden 1997 MLS Expansion Draft -varaustilaisuudessa. Joukkue saavutti ensimmäisellä kaudellaan 1998 mestaruuden sekä MLS:ssä että U.S. Open Cupissa. Loukkaantumisestaan toipuneen Gutiérrezin panos MLS:n runkosarjassa jäi vähäiseksi, mutta pudotuspeleissä hän pelasi kaikissa viidessä ottelussa. Hän teki ammattilaisuransa ensimmäisen maalin MLS Cup -mestaruusottelussa D.C. Unitedia vastaan. Toinen U.S. Open Cup -mestaruus seurasi kaudella 2000.
Jonathan W. Steed
Tunnustuksia
Jonathan Steed on saanut tieteellisistä ansioistaan useita tunnustuksia. Hänet palkittiin Meldola-mitalilla 1998. Hän sai 2010 Euan Brechinin ja Jason Chinin kanssa Corday-Morgan-palkinnon. Palkinnon myöntää vuosittain brittiläinen Royal Society of Chemistry (RSC, suom. Kuninkaallinen kemian seura) erityisistä ansioista kemian alalla. Palkinto on nimetty kemisti Sir Gilbert Thomas Gordonin (1872–1940) vanhempien (Thomas Gordon ja Mary-Louise Corday) mukaan. Palkinnon saajille myönnetään 5 000 punnan rahapalkkio, mitali ja kunniakirja.
Diego Gutiérrez
Muu elämä
Joulukuussa 2010 Gutiérrez nimettiin MLS-joukkue Philadelphia Unionin valmennusryhmään kykyjenetsinnän ja pelaajakehityksen johtajaksi. Gutiérrez ja Philadelphian päävalmentaja Piotr Nowak olivat joukkuetovereita Chicago Firessa vuosina 1998–2001.
Veden kiertokulku
Infiltraatio
Mantereille sataneesta vedestä osa päätyy pohjavedeksi, joka muodostaa 30,1 % kaikesta makeasta vedestä. Kasvillisuuden ja maaperän laatu vaikuttavat siihen, kuinka paljon tapahtuu pintavaluntaa ja kuinka paljon vajoaa alas pohjaveteen. Vajoamista edistää kasvillisuus, joka pitää juurillaan maan huokoisena. Osa vedestä tarttuu maa-ainekseen niin tiukasti, ettei kasvitkaan voi hyödyntää sitä. Loput vedestä imeytyy kasvillisuuden juuristoon tai vajoaa alemmaksi. Vajovesi virtaa maaperässä hitaasti maanpinnan suuntaisesti ja palautuu pintavesistöön. Loput vedestä vajoaa vieläkin alemmaksi pohjaveteen, josta veden palautuminen kiertoon kestää kauan. Nyrkkisääntönä on, että mitä syvemmälle maaperään ja kallioperään vesi joutuu, sitä kauemmin se siellä viipyy.
Valunta
Meren suolapitoisuus on noin 3,5 %. Suolat ovat alun perin liuenneet veteen maaperästä ja päätyneet meriin jokien tuomina. Kun merivedestä haihtuu kosteutta ilmakehään, jäävät suolat meriveteen ja ne ovat väkevöityneet siellä miljardien vuosien aikana.
Lu Lin
Lu Lin (s. 6. huhtikuuta 1969) on kiinalainen pöytätennispelaaja. Hän voitti miesten nelinpelissä olympiakultaa Barcelonassa 1992 ja saavutti olympiahopeaa Atlantassa 1996. Molemmissa turnauksissa hänen parinaan pelasi Wang Tao. Barcelonassa Lu pelasi myös kaksinpeliä mutta karsiutui voitettuaan alkulohkonsa kolmesta ottelusta vain yhden.
Arthur Reinmann
Arthur Reinmann (1901 Oberaargau – 1983 Oberaargau) oli sveitsiläinen painonnostaja. Hän sai pronssia höyhensarjassa vuoden 1924 kesäolympialaisissa Pariisissa. Lisäksi hän sijoittui siinä viidenneksi vuoden 1928 kesäolympialaisissa Amsterdamissa.
Maisema Korpilahdelta
Maisema Korpilahdelta on Yrjö Ollilan dekoratiivista kolorismia. Kolme kylpevää naista on siinä saapunut rantaan kylpytunnelmissa. Ranta on hieman varjoisa ja puiden runsaat lehdet antavat kuvaa raikkaasta ilmasta.
Team Ghinzani
Team Ghinzani on italialainen pikkuformulatalli. Tallin perusti vuonna 1992 entinen F1-kuljettaja Piercarlo Ghinzani. Talli on kilpaillut mm Italian F3000 sarjassa vuosina 1999-2002, Saksan F3-sarjassa vuosina 2000-2002, Formula 3 Euroseries-sarjassa vuosina 2003-04, A1 Grand Prix-sarjassa vuosina 2005-09 edustaen italiaa ja Italian F3-sarjassa yhtäjaksoisesti vuodesta 2002 lähtien. Talli on sijoittunut kerran toiseksi Italian F3-sarjassa vuonna 2005 ja kerran kolmanneksi Saksan F3-sarjassa vuonna 2000.
Haihtuminen
Haihtuminen tarkoittaa nesteen, yleensä veden muuttumista kaasuksi ja siirtymistä ympäröivään tilaan. Toisin kuin kiehumista, haihtumista voi tapahtua kaikissa lämpötiloissa. Haihtumista kuvaa suure haihdunta.
HMS Dauntless (D45)
Palvelus
Alus palasi palvelukseen ja sijoitettiin Itäiseen laivastoon, jossa alus oli loppusodan ajan lähinnä koulutustehtävissä. Alukselle asennettiin kaksi neliputkista 2 naulan ilmatorjuntatykkiä huhtikuussa 1943. Vuoden 1945 alussa alus siirrettiin reserviin. alus myytiin 13. helmikuuta 1946 BISCOlle. Se saapui T. W. Wardille Inverkeithingiin huhtikuussa 1946 romutettavaksi.
Jalkapallon Euroopan-mestaruuskilpailujen 2012 kokoonpanot
Tämä sivu esittelee vuoden 2012 EM-kilpailujen osallistujajoukkueiden kokoonpanot. Joukkueiden kapteenit on merkitty 14px-merkillä.
Kreikka
29. toukokuuta 2012 nimetty 23 pelaajan lopullinen kokoonpano.
Venäjä
25. toukokuuta 2012 nimetty 23 pelaajan lopullinen kokoonpano.
Roger Lukaku
Lukaku edusti Zairen maajoukkuetta muun muassa MM-karsinnoissa sekä Afrikan-mestaruuskilpailuissa 1994 ja 1996.
Paraisten vaakuna
Paraisten vanha vaakuna
Vaakunan selitys on ”punaisessa kentässä paaluittainen, siivekäs vuorimoukari, jonka varren alaosa muodostaa ankkurinperän ja sen kourat, kaikki kultaa.” Vaakunan on suunnitellut Gustaf von Numers, ja Paraisten kauppalanvaltuusto hyväksyi sen kokouksessaan 22. joulukuuta 1960. Sisäasiainministeriö vahvisti vaakunan käyttöön 26. kesäkuuta 1961.
Arkhytas
Arkhytasta pidetään joskus matemaattisen mekaniikan perustajana. Eutokioksen mukaan Arkhytas ratkaisi kuution tilavuuden kaksinkertaistamisen ongelman geometrisilla menetelmillään. Arkhytaan teoriat on kuvattu Eukleideen teoksessa Alkeet, kirjassa VIII.
Eräs Arkhytaan pohtima ongelma oli ns. kosmisen reunan arvoitus: mitä tapahtuu keihäälle, joka heitetään maailmankaikkeuden reunan yli?
Pariisin terrori-iskut marraskuussa 2015
Ravintolaiskut
Ibrahim Abdeslam räjäytti itsensä 21.40 Café Le Comptoir Voltairessa tarjoilijan lähestyessä häntä. Ainakin yksi ihminen kuoli ja useita haavoittui.
Ranskalaisten reaktiot
Kaikki urheilutapahtumat Pariisin alueella samana viikonloppuna peruttiin.
Sisu SA-110
Teknisiä tietoja
Lavalla oli tilaa 24 henkilölle. Kulku tapahtui takana ja sivuilla olleista avattavista kulkuaukoista.
Peter Karlsson (pöytätennispelaaja)
Karl Peter Karlsson (s. 29. toukokuuta 1969 Stenstorp) on ruotsalainen pöytätennispelaaja. Hän voitti Thomas von Scheelen parina miesten nelinpelin maailmanmestaruuden vuonna 1991. Loppuottelussa he voittivat kiinalaisparin Lu Lin – Wang Tao. Karlsson voitti joukkuekilpailun maailmanmestaruuden vuosina 1989, 1991, 1993 ja 2000 sekä saavutti joukkuekilpailussa MM-hopeaa vuonna 1995 ja MM-pronssia vuonna 2001.
Bostonin teekutsut
Seuraukset
"Amerikkalaiset ovat leijonia vain niin kauan kuin me olemme lampaita", kerrotaan kuningas Yrjö III:n sanoneen.
Andrés Cabrero
Cabrero debytoi Puerto Ricon maajoukkueessa 16. tammikuuta 2008 ystävyysottelussa Bermudaa vastaan. Hän on pelannut muun muassa vuosien 2010, 2014 ja 2018 MM-kilpailuiden karsinnoissa.
Wilenius
Wilenius tai Vilenius voi tarkoittaa seuraavia:
Gunnar Närhinen
Närhinen saavutti jalkapallon Suomen mestaruuden HIFK:n joukkueessa vuosina 1931 ja 1933, pelasi kolme A-maaottelua ja yhden B-ottelun. Jääpalloa Närhinen pelasi HIFK:n kakkosjoukkueessa. Molemmissa lajeissa Närhinen pelasi maalivahtina. Närhinen toimi myöhemmin HIFK:n juniorivalmentajana.
HMS Brissenden
Palvelus
Heinäkuun alussa alus liittyi 58. hävittäjäviirikköön. Se matkasi Bônen niemimaalle liittyäkseen maihinnousun itäiseen tukiosastoon. Alus jatkoi 7. heinäkuuta matkaansa suojaten saattuetta KMF18, jolloin se kuului saattajaryhmä V:hen HMS Blankneyn, HMS Blencathran, HMS Breconin ja HMS Brocklesbyn kanssa. Alus tankattiin 9. heinäkuuta, minkä jälkeen se palasi saman saattueen suojaksi.
Jukka Mannerkorpi
Mannerkorven suomennostuotantoon kuuluu useita merkittäviä ranskankielisiä teoksia, kuten Louis-Ferdinand Célinen Niin kauas kuin yötä riittää, Jean Anthelme Brillat-Savarinin Maun fysiologia, useita Claude Simonin teoksia sekä uudisti isänsä Juha Mannerkorven suomennoksen Albert Camus'n Rutosta. Hän myös kirjoitti itse muutamia ruoka-aiheisia kirjoja.
Iso-Hannu
Iso-Hannu on Raumalla sijaitseva elokuvateatteri, jonka omistaa liikemies Riku Räsäsen yritys Kinorauma Oy. Arkkitehti Jaakko Tähtisen vuonna 1940 suunnittelema rapattu kivirakennus sijaitsee niin sanotulla Hannun tontilla Vanhan Rauman laidalla.
Paavo Hildén
Ulkoradat
Lähde
Scandal (japanilainen yhtye)
Jäsenet
Yhtyeen jäsenet:
Salibandyn alle 19-vuotiaiden tyttöjen maailmanmestaruuskilpailut 2004
Sijoitus- ja mitaliottelut
Sijat 5–6
Sloane 313
Sloane 313 on suomalaisen deathrock-yhtye Babylon Whoresin ensimmäinen EP-levy. Se julkaistiin vuonna 1995 levymerkillä Sugar Cult.
Kappaleet
Kaikki kappaleet säveltänyt ja sanoittanut Ike Vil.
Deggael
EP:n julkaisi uudelleen vuonna 1998 Spinefarm Records. Se sisältää musiikkivideon kappaleesta "In Arcadia Ego"
Marc Zwiebler
Vuonna 2003 Zwiebler voitti nuorten EM-kultaa kaksinpelissä. Maailmanrankingissa hän on ollut parhaimmillaan sijalla kymmenen.
Moottoripyöräilyn Qatarin Grand Prix 2014
Qatarin Grand Prix 2014 oli MotoGP-kauden ensimmäinen osakilpailu. Se ajettiin 23. maaliskuuta Losail International Circuitin radalla. MotoGP-kilpailun voitti Marc Márquez. Niklas Ajo ajautui ruuhkaan, kaatui kilpailun alussa ja joutui käymään varikolla Moto3-luokassa.
Anders Rundeel
Anders Rundeel on Skottman-suvun esi-isä.
Rundeelin puoliso oli Magdalena Jakobintytär Härkä, Turun linnan vahdin Jakob Sigfridinpojan tytär. Anders Rundeelin tytär Helena oli naimisissa Anders Kyanderin kanssa.
Lentopallon naisten maailmanmestaruuskilpailut 2014
Yhdysvaltain mestarijoukkue
Alisha Glass, Kayla Banwarth, Courtney Thompson, Nicole Davis, Kristin Hildebrand, Jordan Larson, Kelly Murphy, Christa Harmotto, Nicole Fawcett, Kimberly Hill, Foluke Akinradewo, Kelsey Robinson, TeTori Dixon, Rachael Adams; päävalmentaja Karch Kiraly.
Neha Dhupia
Neha Dhupia (s. 27. elokuuta 1980 Kochi, Kerala, Intia) on intialainen näyttelijä, joka työskentelee pääasiassa hindinkielisissä elokuvissa. Dhupia on Miss Intia vuodelta 2002. Hän edusti maataan Miss Universum -kilpailussa ja sijoittui kymmenen parhaan joukkoon.
Hieronymus Bosch
Tuotanto
pienois|vasen|[[Maallisten ilojen puutarha, noin 1500–1505.]] Bosch käytti maalauksissaan kahden pakopisteen perspektiiviä. Hän oli allegorinen moralisti, joka kuvasi moraalisia ja uskonnollisia käsitteitä sekä kertomuksia. Monet hänen töistään esittävät symbolistisesti syntejä tai muita ihmisluonnon heikkouksia. Hänen töissään on paholaisia, puoli-inhimillisiä eläimiä ja koneita. Ne ovat täynnä symbolisia kuvia. Boschin sanotaan olleen 1900-luvun surrealismin innoittaja.
Ethnikos Olympiakos Volos
Ethnikos Olympiakos Volos on jalkapalloseura Voloksen kaupungista. Seura on perustettu 1937 ja se pelaa kotiottelunsa Panthessaliko Stadiumilla.
Joukkue nousi esille kreikkalaisen jalkapallon sopupeliskandaalissa vuonna 2011. Seurassa toimineille jaettiin useita toimitsijakieltoja, jonka lisäksi joukkue tiputettiin sarjaporrasta alemmaksi. Päätöstä lievennettiin lopulta siten, että joukkue aloittaa seuraavan kauden kymmenellä miinuspisteellä. Kohun myötä joukkue pudotettiin myös Eurooppa-liigasta.
Seuraa ei tule sekoittaa suurseura Olympiakosiin.
Yritysblogi
Mainostajien Liiton tekemän tutkimuksen mukaan reilulla kolmanneksella sen jäsenyrityksistä on oma blogi omilla sivuilla, kun taas noin kuudesosalla henkilöstö bloggaa jossain muualla. Kolmasosa kannustaa henkilöstöä bloggaamaan ammatillisesti tai puoliammatillisesti omissa blogeissaan.
Kayla Banwarth
Kayla Banwarth (s. 21. tammikuuta 1989) on yhdysvaltalainen lentopalloilija, pelipaikaltaan libero. Hän voitti maailmanmestaruuden vuonna 2014 ja saavutti olympiapronssia vuonna 2016.
Hämeenkatu (Tampere)
Kosken länsipuoli
thumb|Hämeenkadun länsiosaa.
Kadun pohjoispuoli
pienoiskuva|Raitiotie rakenteilla Tuulensuun edustalla.
Gabriel Jussilainen
Viron kansallisrunoilija Lydia Koidula (1843–1886) kävi vierailulla Jussilaisen talossa.
Bülent Arel
Arel opetti vuosina 1971–1989 Stony Brookin yliopistossa. Hän kuoli vetäytymistään seuranneena vuonna syöpään, multippeliin myeloomaan, 71-vuotiaana.
Lainsuojattomat-festivaali
Lainsuojattomat-festivaali on vuosittain Porissa järjestettävä vapaille teatteriryhmille tarkoitettu teatterifestivaali. Se järjestettiin ensimmäisen kerran vuonna 2000. Esiintyjiin kuuluu sekä koti- että ulkomaisia teatteriryhmiä. Festivaalin esityksiä nähdään teatterisalien lisäksi myös kaupungin kaduilla sekä kahviloissa ja ravintoloissa.
Äänisen kalliopiirrosalueet
Gurjin saaret
Suuremman saaren Bolšoi Gurji pohjoiskärjestä on löydetty 11 piirrosta. Ne esittävät peuroja, joutsenia, auringon- ja kuun merkkejä, venettä ja sen yhdeksää miehistön jäsentä, yhtä pitkähäntäistä eläintä ja kahta geometrista kuviota.
Kuvien ikä
Kuvakenttiä vertailemalla on todettu toiset kentät pitkäaikaisiksi ja toiset taas lyhytaikaisiksi. Voidaan esimerkiksi sanoa, että Karetski-, Peri- ja Besov Nosin kuvakentät ovat olleet pitkään käytössä. Niiltä löytyvät kaikki kuvatyypit ja ne sijaitsevat erilaisilla korkeuksilla vedenpinnasta. Korkeimmalla ja matalimmalla sijaitsevien kuvioiden ero on Karetskissa 2,57 metriä, 1,66 metriä Besov Nosilla ja 1,52 Peri Nos III:lla. Äänisen muilla kuvakentillä tämä korkeusero on keskimäärin 0,96 metriä.
King Fear
King Fear on suomalaisen deathrock-yhtye Babylon Whoresin toinen studioalbumi. Se julkaistiin vuonna 1999 levymerkillä Necropolis Records.
Äänisen kalliopiirrosalueet
Aiheesta muualla
Lake Onega
Oliver Norwood
thumb|right|Oliver Norwood Oliver James Norwood (s. 12. huhtikuuta 1991 Burnley, Englanti) on pohjoisirlantilais-englantilainen jalkapalloilija. Keskikenttäpelaajana pelaava Norwood on edustanut muun muassa Huddersfield Townia, Readingiä, Brighton & Hove Albionia, Fulhamia ja kaudesta 2018–2019 alkaen Sheffield Unitedia.
Suomen taloushistoria
Suomen taloushistoria alkaa esihistorialliselta ajalta, jatkuu Ruotsin ja Venäjän vallan ajalta itsenäisyyteen ja siitä uusimpana Suomen aikaan osana Euroopan rahaliitto EMUa.
Esihistoriallinen Suomi (–1150)
Pronssikauden (1 500–500 eaa.) vilkas kauppa ulottui myös Suomeen. Valumuottilöydöt todistavat myös paikallisesta erikoistumisesta pronssinvalantaan.
Black Death Ritual
Yhtyeen laulaja-kitaristi, Spellgoth (oik. Tuomas Rytkönen) tunnetaan paremmin Turmion Kätilöiden laulajana, SGF Baptismista sekä Irh Deathchainin rumpalina.
Suomen taloushistoria
Tehdasteollisuuden synty
Perustetut tehtaat siirtyivät usein ajan mittaan varakkaammille omistajille, ja syntyi entistä suurempia monialaisia yrityksiä. Osakeyhtiöt alkoivat yritysmuotona yleistyä vasta vuosisadan puolivälin jälkeen, sen jälkeen kun osakeyhtiöasetus säädettiin 1864. Teollisuutta edisti myös ulkomaisten tehtailijoiden tulo Suomeen. Suurimmat ulkomaalaisten yrittäjien ryhmät olivat ruotsalaiset, venäläiset ja saksalaiset. Ulkomaalaisten perustamat yritykset olivat usein paljon suurempia kuin suomalaisten, joten heidän vaikutuksensa Suomen talouteen oli suuri.
Janne Vakio
Vuonna 2014 Vakio siirtyi vastaavaksi kaupalliseksi tuottajaksi Warner Bros. International Productions Finlandille. Yritys tuottaa ohjelmia kaikille suomalaisille tv-kanaville.
Suomen taloushistoria
1917–1939
Ensimmäisen maailmansodan syttyminen vaikeutti Suomen ulkomaankauppaa, kun rintamalinjat katkaisivat viennille ja tuonnille tärkeitä länsiyhteyksiä. Sodan pitkittyessä metalliteollisuus hyötyi kasvaneesta kysynnästä. Vuonna 1916 Venäjän valtion teettämät työt keskeytettiin ja sotatarviketuotanto pieneni, mikä johti työttömyyteen. Venäjän keisarikunnan luhistuminen vuonna 1917 pahensi lamaa, jota seurasivat elintarvikepula, korkea inflaatio ja sisällissota.
Kasvun hidastuminen (1970–1995)
1970-luvulla taloudellinen kehitys oli epätasaista. Vuosikymmenen puolivälissä kärsittiin pahojakin takaiskuja. Työttömyys kävi yli 200 000:ssa. Silti kansantulo henkeä kohti nousi selvästi vuosikymmenen aikana. Suomi paransi jonkin verran asemaansa muihin maihin verrattuna. Energiakriisi ei iskenyt Suomeen yhtä kovasti kun muualle Eurooppaan, sillä Clearing-kauppa-sopimuksen takia neuvostoöljyn hinnan jyrkkää nousua kompensoivat samaa vauhtia kasvaneet vientimahdollisuudet itään.
Muuttoliike töiden perässä muihin maihin taantui vihdoin 1970-luvulla elintason kohottua Suomessakin. Suomen talous onkin kokenut valtavan harppauksen lyhyessä ajassa ja se on aiheuttanut myös ongelmia. Esimerkiksi kaupungistuminen on ollut hyvin nopeaa, ja se jatkuu edelleen kohti suurimpia kaupunkeja. 1980-lukuun mennessä Suomesta oli tullut yksi maailman vauraimmista maista.
Jaroslav Kudrna
Jaroslav Kudrna (s. 5. joulukuuta 1975 Hradec Králové, Tšekkoslovakia) on tšekkiläinen jääkiekkoilija. Kudrna pelaa tällä hetkellä Tšekin Extraligan HC Bílí Tygři Liberecissä. Hän on ollut voittamassa Magnitogorskissa niin Venäjän mestaruutta 2007, kuin Euroopan seurajoukkueiden mestaruutta 2008. Kudrna on San Jose Sharksin 142. varaus vuodelta 1995.
Ilkka Koivisto
Koivisto kirjoitti luontoaiheisia pakinoita ja kolumneja lehtiin ja radioon vuosikymmenten ajan. Hän toimi pitkään myös Luontoillan nisäkäsasiantuntijana. Vuosina 1981–1992 Koivisto oli jäsenenä ensimmäisessä Suomen Lintutieteellisen Yhdistyksen nimistötoimikunnassa, joka laati kaikille maailman linnuille suomenkieliset nimet. Hän oli myös Nisäkäsnimistötoimikunnan jäsen. Vuosina 1991–1993 ja 1994–1998 Koivisto toimi Suomen eläinsuojeluyhdistyksen puheenjohtajana.
Ayumi Hamasaki
Ura laulajana
Vuoden 2002 ensimmäisenä päivänä julkaistiin Hamasakin neljäs studioalbumi I am... ja saman vuoden lopussa viides albumi Rainbow, joka ei kuitenkaan myynyt enää yhtä paljon kuin edelliset albumit. Vuonna 2003 julkaistu toinen kokoelma-albumi A BALLADS on myynyt myös Hamasakin muihin julkaisuihin nähden vähän, ehkä siksi, että se sisältää A BEST -kokoelmaan verrattuna vain kaksi uutta kappaletta. Samana vuonna julkaistiin myös Hamasakin kuudes studioalbumi, Memorial address, jota on myös sanottu EP:ksi, sillä se sisältää vain kahdeksan kappaletta. Sen lisäksi, että albumin seitsemästä varsinaisesta kappaleesta on tehty musiikkivideo (kahdeksas, albumin nimiraita on merkitty bonuskappaleeksi), se oli myös ensimmäinen Hamasakin julkaisu, joka julkaistiin kahtena versiona.
Ravel Morrison
Morrison siirtyi vuonna 2009 Manchester Unitediin ja allekirjoitti ensimmäisen ammattilaissopimuksensa seuran kanssa 17-vuotissyntymäpäivänään. Hän teki ensiesiintymisensä virallisissa otteluissa miesten tasolla 26. lokakuuta 2010 tultuaan vaihdosta kentälle Englannin liigacupin ottelussa Wolverhampton Wanderersia vastaan. Morrison siirtyi 31. tammikuuta 2012 West Ham Unitediin. Hän pelasi West Hamissa 17 Valioliigan ottelua ja teki niissä kolme maalia, mutta seuraavina vuosina hän edusti lainasopimuksilla myös Birmingham Cityä, Queens Park Rangersia ja Cardiff Cityä.
Italiassa Morrison edusti Laziota mutta pelasi kaudella 2015–2016 Serie A:ssa neljässä ottelussa yhteensä vain noin 60 minuuttia. Laziosta hänet lainattiin englantilaisseura Queens Park Rangersiin ja meksikolaiseen Atlakseen, ja helmikuussa 2019 hän siirtyi ruotsalaisseura Östersundiin, jossa hän pelasi kuusi Allsvenskanin ottelua.
Neulakinnas
Tämän tekniikan perustana on se, että lankaa pujotetaan silmukoiden läpi tietyssä järjestyksessä neulan avulla. Eri pujottelutavoista Suomessa on tunnettu ns. suomeksi neulominen, venäjäksi neulominen ja pyöräyttäen tai punaltaen neulominen, vaikka ne kaikki eivät joka puolella Suomea olekaan olleet tunnettuja. Lisäksi näistä pujottelutavoista on käytetty myös muunnoksia, joten erilaisten pujottelutapojen todellinen määrä on suurempi.
Igrim
Igrim on kaupunkityyppinen taajama Tjumenin alueen Hanti-Mansian piirikunnassa Venäjällä. Se sijaitsee Obiin laskevan Severnaja Sosva -joen rannalla linnuntietä noin 343 kilometriä Hanti-Mansijskista luoteeseen.
Dean Winchester
Dean Winchester (s. 24. tammikuuta 1979) on kuvitteellinen hahmo ja toinen päähenkilö yhdysvaltalaisessa televisiosarjassa Supernatural. Hän metsästää ammatikseen yliluonnollisia olentoja ja ajaa vuoden 1967 Chevrolet Impalaa, joka on saanut sarjan fanien keskuudessa lähes kulttimaineen. Deania esittää näyttelijä Jensen Ackles.
Ben Moody
Ben Raymond Moody II (s. 22. tammikuuta 1981 Little Rock, Arkansas) on yhdysvaltalainen laulaja-lauluntekijä, multi-instrumentalisti, musiikkituottaja ja näyttelijä.
Kalvinit
Kalvinit on suomalainen kaivosyhtiö. Se etsii titaania Euroopan unionin alueelta. Kalvinit omistaa ilmeniittiesiintymiä Pohjois-Suomessa.
Hanne Borchsenius
Borchsenius opiskeli Tanskan kuninkaallisen teatterin oppilaskoulussa 1957–1960. Hän näytteli 32 elokuvassa vuosina 1956–1988.
Julinin tontti
Turun palon jälkeen
Vuonna 1948 tontilla paljastettiin Erik Julinin patsas Turun vapaapalokunnan 110-vuotisjuhlassa.
Stockmannin tavaratalohanke
Asemakaavamuutosehdotusta käsiteltiin ensimmäistä kertaa kaupunginvaltuustossa syyskuussa 1964. Syksyllä Muinaistieteellinen toimikunta ja Turun kaupungin historiallinen museo tekivät tontilla arkeologisia kaivauksia, joiden jälkeen Muinaistieteellinen toimikunta totesi tontin olevan erittäin arvokas. Kaupunginvaltuusto ei vakuuttunut vanhojen kiviraunioiden merkityksestä. Päätös kaavasta siirtyi kuitenkin seuraavalle valtuustokaudelle.
Hovinsaaren koulu
Historia
Koulun oppilasmäärä oli noin 80 vuonna 2008. Koulussa toimii esiopetus sekä valmistava esiopetus ja yleisopetuksen, erityisopetuksen sekä valmistavan opetuksen vuosiluokat 1–5.
Henning Christophersen
Henning Christophersen (8. marraskuuta 1939 Kööpenhamina – 31. joulukuuta 2016 Bryssel, Belgia ) oli tanskalainen poliitikko. Hän oli kansankäräjien parlamentaarikko 1971–1984, oikeistoliberaalisen Venstren puoluejohtaja 1978–1984, Tanskan ulkoministeri 1978–1979 sekä valtiovarainministeri ja varapääministeri 1982–1984. Sen jälkeen hän toimi EU-komissaarina ja komission varapuheenjohtajana 1985–1995 Jacques Delorsin alaisuudessa ja vastasi talous- ja valuuttakysymyksistä. Myöhemmin hän toimi konsulttina. Hän oli Kreab-viestintätoimiston osakas ja tunnettu hallitustyöskentelystään monissa yrityksissä.
Varjojen kaupungit
Vastaanotto
Kirjasarja on saanut paljon myönteistä palautetta ja sarjan ensimmäinen osa, Luukaupunki saavutti ilmestyessään kahdeksannen sijan The New York Timesin bestseller-listalla. Sitä ovat kehuneet myös Locus ja Publishers Weekly.
Synnytyksenjälkeinen verenvuoto
Oireisto
Alkuoireita voivat olla esimerkiksi sydämen tiheälyöntisyys, pyörryttävä tunne seisoessa ja tihentynyt hengitys. Kun verenvuoto jatkuu, potilasta voi alkaa paleltaa, verenpaine voi laskea ja hän voi menettää tajuntansa.
Ruoveden Pirkat
thumb|left|180px|[[Hanna Grobler vuonna 2010.]]
Segovian akvedukti
Segovian akvedukti on roomalainen, noin vuonna 50 rakennettu akvedukti Segovian kaupungissa, Espanjassa. Rakennelma on kokonaisuudessaan 18 kilometriä pitkä, ja sen alkupää on 1 255 metrin korkeudessa olevalla purolla. Akvedukti joutui loppupäässään ylittämään jokilaakson, jonka yli on rakennettu 813 metriä pitkä akveduktisilta, joka sijaitsee nykyään Segovian kaupungin laajentumisen johdosta keskellä kaupunkia. Akvedukti kuuluu Segovian vanhankaupungin kanssa Unescon maailmanperintöluetteloon.
Bislama
Murteet
Bislamassa murteet perustuvat usein puhujien omiin kotikieliin, sillä Vanuatulla puhutaan hieman yli sataa kieltä. Karkea jako tehdään usein kaupunki- ja saaristovariantin välille, jossa mm. kaupunkilaisten sanastossa on enemmän vaikutteita englannista ja ranskasta.
Luettelo ruotsalaisista koiraroduista
Ajokoirat
Sotien aikaan aatelisto oli tuottanut maahan saksalaisia ja puolalaisia ajokoiria, ja nyt ne levisivät uuden lain myötä myös "rahvaan" keskuuteen ja sekoittuivat paikallisten koirien kanssa. Ruotsalaisen asiantuntijan O.B. Rydholmin mukaan ulkomaalaisperäisten ajokoirien sekoittuminen paikalliseen pystykorvapopulaatioon muutti jälkimmäisen ulkoista fenotyyppiä ja teki sen edustajista soveltuvampia ajaviksi koiriksi. 1700-luvun lopulla saavutettiin suhteellisen vakiintunut rotutyyppi, jolle annettiin pääasiallisen esiintymisalueensa mukaisesti nimeksi smålandsras ("smoolantilainen rotu"). Rydholm kuitenkin pitää kyseistä vanhaa rotutyyppiä puhtaassa muodossaan sukupuuttoon kuolleena.
Spawn (elokuva)
Juoni
Palkkasotilas Al Simmons (Michael Jai White) suorittaa tehtävän jonka tarkoitus on tappaa pakoileva terroristijohtaja; Simmons kuitenkin turhautuu siihen että joutuu esimiehensä valehtelun johdosta tappamaan myös sivullisia ja uhkaa erota. Katkeruutta kuvastaa erityisesti se että hän kivahtaa pomolleen, että jos verilöylyjä halutaan niin Jessica Priest (Melinda Clarke) olisi kaikkein sopivin sellaisiin.
Simmonsin umpikiero pomo Jason Wynn (Martin Sheen) houkuttelee miehen kuitenkin vielä yhteen tehtävään, jonka lopussa Priest ja Wynn polttavat hänet hengiltä.
Peruskuivatus
Historia
1800-luvun alkupuolella toteutettiin useita satoja järvenlaskuja ja jokien perkauksia, mutta vuosisadan loppupuolella niistä alettiin luopua, koska ne eivät tuottaneet riittävän hyviä niittymaita. Tuohon aikaan oli tarkoituksena kasvattaa rantaniittyjä karjan rehuntarpeeseen eikä niinkään peltopinta-alaa. Hankkeet olivat 1800-luvun teknisen kehityksen huomioiden erittäin suuria, jossa uutta maata syntyi kymmeniätuhansia hehtaareja.